Birutė Žilytė-Steponavičienė
Birutė Janina Grasilda Žilytė-Steponavičienė (g. 1930 m. birželio 2 d. Nainiškiuose, Miežiškių sen., Panevėžio raj.) – lietuvių dailininkė grafikė, knygų iliustratorė. Mokėsi Miežiškių pradinėje mokykloje, Panevėžio mergaičių ir suaugusiųjų gimnazijose. 1956 m. baigė Valstybinį dailės institutą (dabar – Vilniaus dailės akademija). 1963–1987 m. dirbo M. K. Čiurlionio meno mokykloje dėstytoja. Nuo 1956 m. dirba kūrybinį darbą (knygų iliustravimas, grafika, sieninė tapyba). Buvo ilgametė „Genio“ žurnalo iliustruotoja. Už knygų vaikams iliustracijas apdovanota Lietuvos ir tarptautinėmis premijomis.